 Jaabir ibnu Cabdilaahi ayaa wuxuu yiri markii ay muhaajiriintii aaday wadanka Xabashida soo noqdeen oo ay yimaadeen magaalad Madiina ayaa Nabiga scw wuxuu yiri: waxaad iiga warantaan waxyaalihii u cajiibsanaa ee aad ku aragteen wadanka Xabashida, markaas ayaa nin dhalin yaro ah oo ragii ka yimi Xabashida wuxuu bilaabay in uu ka waramo, wuxuu yiri: Rasuulkii Ilaahayow goor aan anagu fadhino ayaa waxaa na soo ag martay qof dumar ah oo daص wayn waxay madaxa ku sidatay ashuun wayn oo biyo, waxaa soo ag maray wiil dhalin yaro ah intuu soo booday ayaa wuxuu riixay garbaheed dabadeed way dhacday oo jilbaha ayay dhulka ku dhufsatay waxaana ka jabay ashuunkii ay sidatay, markay kor u kacday ayay intay wiilkii fiirisay tiri: wiil yahaw waad ogaan doontaa waxaa igu samaysay marka uu Ilaahay kursigiisa dhigto soona kulmiyo ummadihii hore iyo kuwa dambe, oo ay hadlaan gacmaha iyo lugaha dadku, kana hadlaan waxa uu qofku sameeyey, ilaahay agtiisa markaan tagno ayaad ogaan doontaa waxaad igu samaysay, intaa markuu marayay ayaa nabigu istaagay oo yiri: run bay sheegtay, run bay sheegtay sidee Ilaahay u dahirayaa haddii aan keeda xooga wayn ka qaban kan daciifka ah. 